b'\n_START_ARTICLE_\nFrancis Lewis\n_START_SECTION_\nLiv og virke\n_START_PARAGRAPH_\nLewis var f\xc3\xb8dt i Llandaff i Cardiff som det eneste barnet til pastor Francis Lewis, men han ble foreldrel\xc3\xb8s i ung alder. Etter at foreldrene d\xc3\xb8de bodde han hos sin tante og onkel. Lewis ble utdannet i Skottland og gikk p\xc3\xa5 Westminster School i England, og arbeidet senere ved et handelshus i London f\xc3\xb8r han i 1734 flyttet til Whitestone i New York. I Amerika ble Lewis tatt til fange og sendt i en boks til Frankrike da han virket som britisk handelsspion i 1756. Da han siden vendte tilbake til Amerika ble han aktiv i politikken._NEWLINE_Han var et medlem av \xc2\xabkomiteen av de seksti\xc2\xbb, et medlem av New Yorks provinsielle kongress, og ble valgt som delegat til den kontinentale kongress i 1775. I 1778 var han blant dem som signerte Konf\xc3\xb8derasjonsartiklene, USAs f\xc3\xb8rste grunnlov. Fra 1779 til 1780 tjente Lewis som formann for det kontinentale admiralitetstyret._NEWLINE_Hans hjem, lokalisert i Whitestone p\xc3\xa5 Queens i New York, ble \xc3\xb8delagt under den amerikanske uavhengighetskrigen av britiske soldater som ogs\xc3\xa5 arresterte hans hustru og nektet henne \xc3\xa5 bytte kl\xc3\xa6r eller f\xc3\xa5 n\xc3\xb8dvendig mat i ukevis i l\xc3\xb8pet av fangenskapet. Lewis\' s\xc3\xb8nn Morgan tjenestegjorde i h\xc3\xa6ren i l\xc3\xb8pet av uavhengighetskrigen og holdt siden mange posisjoner i staten New York, inkludert som guvern\xc3\xb8r.\n_START_SECTION_\nArv\n_START_PARAGRAPH_\nFrancis Lewis\' oldebarn, Manning Livingston, d\xc3\xb8de i slaget ved Gettysburg under den amerikanske borgerkrigen. Han har ogs\xc3\xa5 mange slektninger som strekker seg hele veien til Idaho. Hans tipp-tipp-oldebarn var Hollywood-regiss\xc3\xb8r William A. Wellman og hans oldebarn var forfatter og skuespiller Anna Cora Mowatt._NEWLINE_I Queens i New York er det to skoler som er oppkalt etter ham og det finnes ogs\xc3\xa5 vegen Francis Lewis Boulevard som de lokale viser til som "Franny Lew", som strekker seg bortimot hele lengden nord-s\xc3\xb8r i bykommunen. Det finnes ogs\xc3\xa5 en Francis Lewis Park som er lokalisert under ankomsten til Queens fra Bronx Whitestone Bridge.'